อยากทราบสาเหตุการตัวร้อนตลอดเวลาแต่ไม่มีไข้ค่ะ
สวัสดีค่ะ อาการตัวร้อน หรือมีไข้ หมายถึง อุณหภูมิกายเพิ่มสูงกว่าปกติ หากเป็นอุณหภูมิที่วัดทางปากต้องสูงเกิน 37 องศาเซลเซียสดังนั้น หากวัดอุณหภูมิร่างกายทางปากได้มากกว่า 37 องศาเซลเซียส ก็แสดงว่ามีไข้จริงๆ ซึ่งสาเหตุของไข้มีมากมาย ส่วนใหญ่เกิดจากการติดเชื้อโรคต่างๆแต่หากวัดอุณหภูมิร่างกายทางปากได้น้อยกว่า 37 องศาเซลเซียส แสดงว่าไม่ได้มีไข้ และอาการตัวร้อน อาจเกิดจากการที่อุณหภูมิของผิวหนังสูงขึ้นกว่าปกติ เช่น จากการโดนแดด การอยู่ใกล้เตา การอบตัว การทารครีมบางอย่าง การโดนพริก ซึ่งก็ไม่ได้อันตรายอะไรค่ะ